ਗ੍ਰੇਟ ਬੀਅਰ ਝੀਲ
ਗ੍ਰੇਟ ਬੀਅਰ ਝੀਲ (Slave ; French) ਕੈਨੇਡੀਅਨ ਬੋਰਲ ਜੰਗਲ ਵਿੱਚ ਇੱਕ ਝੀਲ ਹੈ। ਇਹ ਪੂਰੀ ਤਰ੍ਹਾਂ ਕਨੇਡਾ ਵਿੱਚ ਪੈਂਦੀਆਂ ਝੀਲਾਂ ਵਿੱਚੋਂ ਸਭ ਤੋਂ ਵੱਡੀ ਝੀਲ ਹੈ (ਝੀਲ ਸੁਪੀਰੀਅਰ ਅਤੇ ਝੀਲ ਹੁਰੋਂ ਕਨੇਡਾ-ਅਮਰੀਕਾ ਦੀ ਸਰਹੱਦ ਉੱਤੇ ਪੈਂਦੀਆਂ ਹਨ, ਅਤੇ ਉਹ ਇਸ ਨਾਲੋਂ ਵੱਡੀਆਂ ਹਨ), ਉੱਤਰੀ ਅਮਰੀਕਾ ਵਿੱਚ ਚੌਥੀ ਵੱਡੀ ਅਤੇ ਵਿਸ਼ਵ ਵਿੱਚ ਅੱਠਵੀਂ ਸਭ ਤੋਂ ਵੱਡੀ ਹੈ। ਇਹ ਨਾਰਥਵੈਸਟ ਟੈਰੇਟਰੀਜ਼, 'ਤੇ ਆਰਕਟਿਕ ਸਰਕਲ ਦੇ ਵਿਚਕਾਰ 65 ਅਤੇ 67 ਡਿਗਰੀਆਂ ਉੱਤਰੀ ਵਿਥਕਾਰ ਵਿੱਚਕਾਰ ਅਤੇ 118 ਅਤੇ 123 ਡਿਗਰੀ ਪੱਛਮੀ ਲੰਬਕਾਰ ਵਿੱਚ 156 m (512 ft) ਸਮੁੰਦਰ ਤਲ ਤੋਂ ਉਪਰ ਸਥਿਤ ਹੈ। ਇਸਦਾ ਨਾਮ ਚਿਪੇਵੀਅਨ ਭਾਸ਼ਾ ਦੇ ਸ਼ਬਦ ਸਤੁ ਦੇਨੇ ਤੋਂ ਆਇਆ ਹੈ, ਜਿਸਦਾ ਅਰਥ ਹੈ "ਭੂਰੇ ਵਾਲਾਂ ਵਾਲੇ ਰਿਛ ਜਲ ਲੋਕ"। ਸਾਹਤੁ ਦੇਨੇ ਲੋਕਾਂ ਦਾ ਨਾਮ ਝੀਲ ਦੇ ਨਾਮ ਉੱਤੇ ਰੱਖਿਆ ਗਿਆ ਹੈ। ਝੀਲ ਦੇ ਕੰਢੇ ਸਥਿਤ ਭੂਰੇ ਵਾਲਾਂ ਵਾਲੇ ਰਿਛ ਪਰਬਤ ਵੀ ਚਿਪੇਵਿਨ ਤੋਂ ਆਇਆ ਹੈ, ਜਿਸਦਾ ਅਰਥ ਹੈ, "ਵੱਡਾ ਪਹਾੜੀ ਰਿਛ।" ਝੀਲ ਦੇ ਦੱਖਣ ਵਾਲੇ ਪਾਸੇ ਸਹੋਯਯੂ (ਭੂਰੇ ਵਾਲਾਂ ਵਾਲੇ ਰਿਛ ਪਰਬਤ) ਪ੍ਰਾਇਦੀਪ ਅਤੇ ਪੱਛਮ ਵਾਲੇ ਪਾਸੇ ਐਡਾਚੋ (ਮਹਿਕਦੇ ਘਾਹ ਵਾਲੀਆਂ ਪਹਾੜੀਆਂ) ਪ੍ਰਾਇਦੀਪ, ਕਨੇਡਾ ਦੀ ਨੈਸ਼ਨਲ ਹਿਸਟੋਰਿਕ ਸਾਈਟ ਸਾਓਯੂ ਐਡਾਚੋ ਦੇ ਪੱਛਮ ਵੱਲ ਹੈ।